ความไม่เที่ยงแห่งอำนาจ
หมากล้อมการเมือง,เริ่มต้นเข้าสู่กระบวนการเพื่อเดินหน้าการปกครองประเทศ ในระบบรัฐสภาที่นักการเมืองมาจากการเลือกตั้งของประชาชนด้วยรัฐธรรมนูญปี 2560 ซึ่งผ่านประชามติมาแล้ว,รัฐพิธีเปิดประชุมรัฐสภาช่วงบ่ายวันนี้ (24 พ.ค.62) จากนั้นจะมีการประชุมวุฒิสภานัดแรก เพื่อเลือกประธานวุฒิสภาและรองอีก 2 ตำแหน่ง,คงไม่น่าจะมีปัญหาอะไร เพราะได้มีการตกลงรอบนอกกันไป แล้วว่า ใครจะได้ตำแหน่งเพื่อทำหน้าที่สำคัญเพื่อไม่ให้เกิดปัญหาขัดแย้ง,ประธานวุฒิสภาคือ นายพรเพชร วิชิตชลชัย อดีตประธาน สนช.,ประธานวุฒิสภาคนที่ 1 คือ พล.อ.สิงห์ศึก สิงห์ไพร อดีต สนช. เพื่อนร่วมรุ่นเตรียมทหาร (ตท.12) ของ พล.อ.ประยุทธ์ จันทร์โอชา นายกฯ,ประธานวุฒิสภาคนที่ 2 คือ นายศุภชัย สมเจริญ อดีตประธาน กกต.,โผน่าจะออกมาอย่างนี้ไม่น่าผิดพลาด เว้นแต่จะมีเหตุอะไรมาเปลี่ยนแปลงก็ว่ากันไป เพราะทุกคนล้วนมาจากการแต่งตั้งของ คสช. และทำงานร่วมกันมาตลอด 5 ปี,พูดง่ายๆว่าคนกันเองทั้งนั้น,รุ่งขึ้นอีกวัน (25 พ.ค.62) ซึ่งมีการนัดหมายกันแล้ว จะมีการประชุมสภาผู้แทนฯ เพื่อลงเลือกประธานและรองประธานคนที่ 1 และ 2,ใครจะได้ตำแหน่งสำคัญนี้ยังไม่มีความแน่นอน เพราะมีปัจจัยสำคัญที่จะเป็นตัวกำหนดอันเกี่ยวพันกับการจัดตั้งรัฐบาลอย่างแยกไม่ออก,นั่นก็หมายความว่า ขั้วไหนจะได้เป็นแกนนำจัดตั้งรัฐบาล,ตำแหน่งประธานสภาผู้แทนฯนั้นถือว่าเป็นเรื่องสำคัญ ไม่ว่าขั้วไหนได้เป็นรัฐบาลจะต้องยึดตำแหน่งนี้เพื่อให้การทำงานเป็นไปอย่างราบรื่น,พลังประชารัฐ หากสามารถรวบรวมเสียงได้เกินกึ่งหนึ่ง จึงมีความจำเป็นที่จะต้องเสนอตัวแทนเข้าชิงเก้าอี้ตัวนี้,แรกๆดูเหมือนจะมีการวางตัว สุชาติ ตันเจริญ เอาไว้ตั้งแต่ไก่โห่ แต่เพราะปัญหาความไม่ลงตัวในการแบ่งโควตารัฐมนตรีและการรับผิดชอบงานในกระทรวงต่างๆ,ทำให้คิดว่าง่ายแต่ไม่ง่ายอย่างที่คิดกัน,ทำท่าว่าพลังประชารัฐต้องเปลี่ยนแผนใหม่ จะยกเก้าอี้ประธานสภาผู้แทนฯ เพื่อสร้างแรงจูงใจให้เข้ามาร่วมกัน,ทางหนึ่งก็คือ ยกเก้าอี้ตัวนี้ให้ประชาธิปัตย์เพื่อต่อรอง,ว่าไปแล้วการจัดตั้งรัฐบาลครั้งนี้ไม่ง่ายอย่างที่ผ่านมา โดยเฉพาะขั้วการเมืองต่างก็แย่งชิงกันทุกวิถีทาง เนื่องจากเสียงสนับสนุนนั้นก่ำกึ่งกันแบบว่า ฝ่ายไหนได้เสียงเกินครึ่งแต่ก็ยังปริ่มน้ำ,ขนาดว่ามีการเสนอตำแหน่งสำคัญอย่างนี้ เพื่อดึงพรรคการเมืองนั้นมาสนับสนุนด้วยเป้าหมายที่ต่างกัน,ชื่อ บัญญัติ บรรทัดฐาน ผู้อาวุโสแห่งประชาธิปัตย์จึงอยู่ในข้อแลกเปลี่ยน ปรากฏว่านายบัญญัติอ่านเกมนี้ออก จึงประกาศอย่างชัดเจนว่าไม่ขอรับ ไม่ยอมเข้าไปอยู่ในวงล้อมแห่งความขัดแย้ง ขอเป็น ส.ส.เฉยๆดีกว่า,เอาเป็นว่าฝ่ายไหนได้ตำแหน่งนี้ โอกาสที่จะเป็นรัฐบาลจึงมีสูง,ด้านหนึ่งที่มองข้ามไม่ได้ก็คือการโหวตเลือกนายกฯ ที่แม้ว่าฝ่ายพลังประชารัฐจะมีเสียงอยู่ในมือ คือ ส.ส. 126 เสียง พลังประชารัฐ 115 บวกกับ 11 เสียงจากพรรคเล็กบวกกับ 250 ส.ว. ก็จะได้เสียงทั้งหมด 375 เสียง เกิดกึ่งหนึ่งจาก 750 เสียง,เท่ากับว่า พล.อ.ประยุทธ์มีโอกาสเป็นนายกฯอย่างแน่นอน,แต่ถ้าได้ ส.ส.ไม่ถึงกึ่งหนึ่ง 250 เสียงขึ้นไป ก็ยุ่งเป็นฝอยขัดหม้อแน่.,สายล่อฟ้า
เริ่มต้นเข้าสู่กระบวนการเพื่อเดินหน้าการปกครองประเทศ ในระบบรัฐสภาที่นักการเมืองมาจากการเลือกตั้งของประชาชนด้วยรัฐธรรมนูญปี 2560 ซึ่งผ่านประชามติมาแล้ว
ความไม่เที่ยงแห่งอำนาจ,เปิดประชุมรัฐสภา,ประชุมวุฒิสภา,ประธานวุฒิสภา,ประธานสภา,สายล่อฟ้า,กล้าได้กล้าเสีย